burgasdotpro/wikipedia huggingface dataset:
B-S 4 Lány

B-S 4 „Lány“ je ťažký objekt československého opevnenia budovaného v rokoch 1935 – 1938 pozdĺž hraníc prvej Československej republiky. Je jedným z 8 ťažkých objektov postavených na predmostí Bratislavy a z 11 vybudovaných na území Slovenska vôbec. 
Základné údaje.
B-S 4 Lány je samostatný dvojpodlažný pechotný zrub II. triedy odolnosti vybudovaný v januári 1937. Jeho úlohou bolo brániť juhozápadný okraj Pečnianskeho lesa a predpolie zrubu B-S 3 na jednej strane, na strane druhej ostreľovať spolu s tzv. starými objektmi B-S 5a, 5b Viedenskú cestu a časť Kapitulského poľa, tvoriacich prístupovú bránu do Petržalky. 
História.
Po výstavbe a finálnom dokončení mal zrub stálu osádku. Po Mníchovskej dohode 30. septembra 1938 bol objekt až do konca vojny obsadený nemeckou armádou. Z tohto obdobia pochádza aj najviac historických fotografií zrubu, okrem jeho výzoru dokumentujúcich aj jeho návštevu samotným Adolfom Hitlerom z 25. októbra 1938. B-S 4 Lány je podľa historických záznamov v Bratislave jediným a vôbec prvým ťažkým objektom čs. opevnenia, ktoré Hitler navštívil. Po skončení vojny bol objekt opustený, neskôr sčasti reaktivovaný a využívaný ČSĽA v rámci stálej ochrany hraníc počas studenej vojny. 
Po páde socializmu boli bunkre do konca 90. rokov postupne opustené a chátrali. Do roku 2005 z nich zmizlo všetko vnútorné vybavenie nevyčísliteľnej muzeálnej hodnoty. Od leta 2011 sa o B-S 4 Lány dobrovoľne stará občianske združenie Múzeum Petržalského opevnenia, ktoré objekt rekonštruuje do pôvodného stavu a sprístupňuje ho verejnosti.
Prekážkový systém.
Obvodovú prekážku zrubu s polomerom cca 50 m tvorila z čelnej vonkajšej strany 11 m široká ťažká prekážka, pozostávajúca z protitankových zábran a ostnatého drôtu na oceľových kolíkoch. Na obvodovú prekážku sa na oboch stranách zrubu napájala líniová. Vľavo ju tvorila 100 m dlhá protitanková priekopa prechádzajúca do ťažkých prekážok smerujúcim k objektu B-S 8, vpravo z časti ťažká a z časti ľahká (protipechotná) prekážka vedúca cez les k B-S 3. Vnútorný polkruh obvodovej prekážky uzatvárala ľahká pozostávajúca z ostnatého drôtu na oceľových kolíkoch.
Výzbroj.
Výzbroj zrubu tvoril protitankový kanón, 5 ťažkých a 6 ľahkých guľometov. 
Dvojča ťažkých guľometov vz. 37 s dostrelom 2500 m umiestnené v pravej strane zrubu nasmerovanej do Pečnianskeho lesa bránilo tento úsek pri prechode nepriateľskej pechoty. Druhé dvojča TK vz. 37 nachádzajúce sa v ľavej časti objektu spolu s protitankovým kanónom vz. 36 spriahnutým s TK vz. 37 strieľali do palebnej priehrady Kapitulského poľa a na Viedenskú cestu. 2 ľahké guľomety vz. 26 v pozorovacích zvonoch a 4 pod betónom s dostrelom 2000 m ostreľovali okolie bunkru a obvodovú prekážku po celej jej ploche. 
Prístup.
B-S 4 Lány sa nachádza na pravej strane Viedenskej cesty smerom na hraničný priechod Bratislava-Berg. Cca 300 m pred priechodom je vpravo parkovisko spolu s protipovodňovou hrádzou, po ktorej vedie Dunajská cyklistická cesta a po ktorej sa ešte cca 400 m späť po hrádzi dostanete do blízkosti objektu. Po hrádzi sa sem dá takisto dostať aj smerom od Incheby.
Zoznam častí seriálu Sherlock a Watsonová

Nasledujúci článok zobrazuje zoznam častí amerického detektívneho seriálu Sherlock a Watsonová. Seriál zobrazuje Jonnyho Lee Millera ako Sherlocka Holmesa, ktorý rieši na pohľad nevyriešiteľné zločiny v New Yorku. Vysielal sa od 27. septembra 2012 do 15. augusta 2019 na stanici CBS. Celkovo bolo odvysielaných 154 častí.
Kurz sebaovládania (seriál)

Kurz sebaovládania (orig. "Anger Management") je americký sitkom. Sleduje život Charlieho Goodsona (Charlie Sheen), bývalého hráča bejzbalu, ktorý sa stal terapeutom a vedie kurz sebaovládania.
Premiéru seriálu sledovalo v USA 5,74 milióna divákov, čo prekonalo rekord najsledovanejšej premiéry sitkomu na káblovej televízii. Prvá séria mala 10 častí a vysielala sa od 28. júna do 23. augusta 2012. Vďaka vysokej sledovanosti následne televízia FX objednala ďalších 90 častí, ktoré tvorili druhú sériu, vysielanú od 17. januára 2013 do 22. decembra 2014. Druhá séria zaznamenala pokles divákov, keď dokázala produkovať len priemerné výsledky stanice.
Seriál od 2. septembra 2014 vysiela Markíza v popoludňajších hodinách.
Vyhodenie Selmy Blair.
17. júna 2013 Charlie Sheen odmietol prísť na nakrúcanie seriálu, kvôli nezhodám s Kate Welsh, s ktorou sa podľa neho nedalo spolupracovať. Následne na to Kate Welsh zo seriálu vyhodili. 5. augusta 2013 bolo oznámené, že v seriáli bude hrať Laura Bell Bundy ako psychiatrička a Charlieho nová kolegyňa.
Zoznam častí seriálu Kurz sebaovládania

Článok obsahuje zoznam častí amerického sitkomu Kurz sebaovládania. Seriál na Slovensku vysiela Markíza od septembra 2014.
Čiernohorské národné vodnopólové družstvo mužov

Čiernohorské národné vodnopólové družstvo mužov je národné družstvo mužov, ktoré reprezentuje Čiernu Horu v medzinárodných vodnopólových súťažiach a priateľských zápasoch. Funguje pod záštitou "Vaterpolo i plivački savez Crne Gore" (VPSCG). Vzniklo v roku 2006 ako jeden z dvoch nástupcov družstva Srbska a Čiernej Hory. Patrí medzi užšiu špičku vodnopólových celkov Európy i sveta a pravidelne sa zúčastňuje všetkých medzinárodných podujatí organizovaných Medzinárodnou plaveckou federáciou. Za jeho najväčšie úspechy možno považovať víťazstvo na majstrovstvách Európy a vo svetovej lige.
Jeho prezývka je "Crvene ajkule" (doslova Červení žraloci). V marci 2007 v kvalifikácii v domácom bazéne na B kategóriu majstrovstiev Európy dosiahlo najvýraznejšie víťazstvo, keď nad vyhralo . Najväčšiu porážku zaznamenalo vo svetovej lige v sezóne 2008, keď Srbsku podľahlo .
Vrcholné podujatia.
Na olympijské hry sa čiernohorské družstvo kvalifikovalo 3-krát. Na všetkých turnajoch skončilo tesne pod medailovým stupienkom. Na LOH 2008 v Pekingu podľahlo v zápase o 3. miesto . O 4 roky neskôr v Londýne skončilo podobne, keď v zápase o bronz prehralo opäť so Srbskom. V Rio de Janeiro opäť prehralo súboj o medailu, tentoraz s .
Na majstrovstvá sveta sa družstvo kvalifikovalo 4-krát. V prvých dvoch prípadoch sa neprebojovalo ani do semifinále turnaja. V roku 2009 v Ríme skončilo až na 9. pozícii, keď prekvapujúco podľahlo už v osemfinále . O 2 roky neskôr v Šanghaji neprešlo štvrťfinálovým súbojom a skončilo napokon na 7. priečke. V roku 2013, v španielskej Barcelone, vybojovalo historickú striebornú medailu, keď tesne prehralo vo finále s .
Na majstrovstvá Európy sa prebojovalo 5-krát. Najprv však muselo ako nováčik v roku 2006 absolvovať kvalifikáciu na B podujatie ME. Kvalifikáciu i samotný B turnaj s prehľadom vyhralo. Potom sa v roku 2008 kvalifikovalo na svoje prvé elitné ME v španielskej Malage, ktoré prekvapujúco aj vyhralo. Na turnaji prehralo iba jediný zápas v základnej skupine s a vo finálovom súboji zdolalo Srbsko po predĺžení. O 4, resp. 8 rokov neskôr v holandskom Eindhovene, resp. srbskom Belehrade sa opäť prebojovalo až do finále, tentoraz však na celok Srbska nestačilo a skončilo strieborné.
Družstvo sa 9-krát zúčastnilo Svetovej ligy, na ktorej získalo 3 medaily, v sezóne 2009 dokonca zlatú. Nedarilo sa mu však na vodnopólovom turnaji Stredozemných hier v roku 2009, keď skončilo až na 5. mieste.
Gataivai

Gataivai je mesto na ostrove Savai’i v Samoe. Nachádza sa na juhovýchode ostrova. Patrí pod volebný obvod "Palauli-le-Falefa", ktorý je súčasťou okresu Palauli.
Geografia.
Dedina sa nachádza na juhovýchodnom pobreží ostrova Savai’i. Na východ od dediny sa nachádza dedina Puleia, na sever dedina Sili a na západ dedina Taga, ktorá je známa svojimi gejzírmi Alofaaga Blowholes.
Populácia.
Dedina ma podľa posledného sčítania 1 092 obyvateľov.
Langon (obvod)

Langon je obvod v departemente Gironde a regióne Nové Akvitánsko vo Francúzsku. Člení sa ďalej na 15 kantónov a 198 obcí.
Montreux (Švajčiarsko)

Montreux je švajčiarske mesto, ktoré sa nachádza v juhozápadnom Švajčiarsku v kantóne Vaud. Mesto leží na brehu Ženevského jazera a je známe svojou nezvyčajnou scenériou uprostred horských štítov týčiacich sa do výšky dvoch tisíc metrov, mierne podnebie a subtropickú vegetáciu na nábrežnej promenáde. Každoročne sa tu koná Montreux Jazz Festival.
V roku 1215 bolo Montreux spomínané pod názvom "Mustruel", staršie nemecké pomenovanie preň bolo zas "Muchtern".
Obec bola vytvorená v roku 1962, kedy došlo k spojeniu obcí "Montreux-Le Planches" (do roku 1952 "Le Planches") a "Montreux-Le Châtelard" (do roku 1952 "Le Châtelard").
Na brehu jazera se nachádza pomník speváka Freddieho Mercuryho, ktorý tu žil na konci svojho života.
Obyvateľstvo.
S 25 199 obyvateľmi (31. december 2011) je Montreux po mestách Lausanne a Yverdon-les-Bains tretím najväčším mestom v kantóne Vaud. Z obyvateľov je 74,4 % frankofónov, 6,2 % germanofónov a 4,0 % italofónov (stav v roku 2000).
Sili

Sili je dedina na ostrove Savai’i v Samoe. Nachádza sa na juhovýchode ostrova. Patrí pod volebný obvod "Palauli-le-Falefa", ktorý je súčasťou okresu Palauli.
Geografia.
Dedina sa nachádza v juhovýchode ostrova Savai’i a je jedna z mála dedín, ktoré sa nachádzajú vo vnútrozemí tohto ostrova. Na východ od dediny sa nachádza dedina Satupa’itea a na juh dediny Gataivai a Puleia.
Cez dedinu preteká rieka, ktorá patrí a je aj pomenovaná po dedine – Sili. Táto rieka má veľký historický a kultúrny význam.
Populácia.
Dedina ma podľa posledného sčítania (2011) 1 099 obyvateľov.
Ekonomika.
Ľudia z dediny Sili sa spoliehajú na poľnohospodárstvo, keďže nemajú dostatočné podmienky na príjem z rybolovu. Pestujú sa tu rôzne tropické obilniny, ale bez postrekov alebo prípadných chemikálií. Aj preto sa poľnohospodárstvu v dedine veľmi darí, lebo si udržiavajú vysokú kvalitu produktov, ktoré najčastejšie skončia v Salelologe na trhu.
V posledných rokoch dedina odmietla návrh spoločnosti "Electric Power Corporation" (EPC – národnej spoločnosti dodávania energie) na postavenie vodnej elektrárne na rieke Sili, aj keď dostávala od Ázijskej rozvojovej banky čiastku vo výške 0,3 mil. dolárov. Väčšina obyvateľov bola presvedčená, že vybudovanie elektrárne zníži kvalitu životného prostredia a vypestovaných tropických obilnín.
Sili (rieka)

Sili je rieka prameniaca na ostrove Savai’i v Samoe. Preteká južným územím ostrova. V Puleie sa vlieva do Tichého oceánu.
Opis toku.
Rieka pramení v Samojskom dažďovom pralese. Preteká cez dedinu Sili (po ktorej je aj pomenovaný) a v dedine Puleia ústi do Tichého oceánu.
Plánovaná vodná elektráreň.
V posledných rokoch dedina Sili odmietla návrh spoločnosti "Electric Power Corporation" (EPC - národnej spoločnosti dodávania energie) na postavenie vodnej elektrárne na rieke aj, keď dedina dostávala od Ázijskej rozvojovej banky čiastku vo výške 0,3 mil. dolárov. Väčšina obyvateľov bola presvedčená, že vybudovanie elektrárne zníži kvalitu životného prostredia a vypestovaných tropických obilnín.
Eberhard Karls Universität Tübingen

Eberhard Karls Universität Tübingen je univerzita v Tübingene.
Dübendorf

Dübendorf je švajčiarske mesto, ktoré sa nachádza v severovýchodnom Švajčiarsku v kantóne Zürich. S rastom Zürichu a jeho aglomerácie sa rozrástol aj Dübendorf. Obec zahŕňa časti "Dübendorf", "Gfenn", "Hermikon" a "Stettbach" vo vrchnom údolí "Glattal", ako aj "Gockhausen", "Geeren" a "Dübelstein" na severnom svahu vrchu Adlisberg.
Obec sa prvýkrát spomína už v roku 946 pod názvom "Tuobilindorf".
Obyvateľstvo.
S 25 074 obyvateľmi (31. december 2011) je Dübendorf po mestách Zürich, Winterthur a Uster štvrtým najväčším mestom v kantóne Zürich.
Krútňava

Krútňava môže byť:
Arcachon

Arcachon môže byť:
Taga

Taga je mesto na ostrove Savai’i v Samoe. Nachádza sa na juhu ostrova. Patrí pod volebný obvod "Palauli West", ktorý je súčasťou okresu Palauli.
Geologické procesy vytvorili gejzíry Alofaaga Blowholes, ktoré sa nachádzajú pri juhozápadnom pobreží dediny.
Geografia.
Dedina sa nachádza v juhu ostrova Savai’i. Ďaleko na východ od dediny sa nachádza najbližšia východná dedina Gataivai a sever od dediny sa nachádza dedina Lata.
Populácia.
Dedina ma podľa posledného sčítania 763 obyvateľov, čo je o desať viac ako pri sčítavaní obyvateľstva v roku 2006. 
Žije tu 379 mužov a 384 žien.
Korzet

Korzet je odev, ktorý bol počas histórie určený na potláčanie aj zvýrazňovanie telesných prvkov. Slovo korzet pochádza z francúzskeho slova corps znamenajúceho telo. Žiadaná postava bola dosiahnuteľná týždňami nosenia korzetu pričom mohlo byť ohrozené zdravie nositeľky či nositeľa.
História.
Náznaky odevov podobných korzetu sa nachádzajú už v antike. Ženy pod tunikami nosili kožené pásy na sťahovanie poprsia a pásu. Ako samostatná časť odevu sa korzet objavil v burgundskej móde 14. storočia. Obdobie najväčšieho rozkvetu však zaznamenal s rozšírením španielskej módy medzi polovicou 16. a 17. storočia. Korzety sa používali na vytvarovanie postavy. Využívali ich aj muži na stiahnutie pásu. Od 17. storočia sa vo francúzskej móde zvyšujú tendencie dôrazu na väčšie poprsie a „korzety se vypracúvávají jako klenutá opora poprsí“. V období Francúzskej revolúcie boli korzety odmietané z viacerých príčin. Do obľuby sa dostali opäť po roku 1810. Koncom 19. storočia sa v súlade s módou "sans ventre" korzety používajú k stiahnutiu spodných častí tela.
Korzety sú nahradzované pružnejšími a ľahšími podväzkami.
Výroba.
Korzet je zvyčajne vystužený kosticami alebo oceľovými pásmi. Vpredu sa zapína na háčiky. V prvej dekáde 19. storočia sa výrobe korzetov venovali korzetiéri. Približne po roku 1820 sa korzety vyrábajú priemyselne.
Alofaaga Blowholes

Alofaaga Blowholes alebo Taga Blowholes sú gejzíry na ostrove Savai’i v Samoe. Nachádzajú sa v na južnom pobreží ostrova pri dedine Taga.
Geologické procesy vytvorili tieto gejzíry pred mnohými rokmi. 
Lávové prostredie a morská voda tvoria tlak, čím strieka voda z pár otvorov takmer pravidelne po niekoľkých sekundách.
Táto oblasť nie je chránená, ale ľudí sem púšťajú len zriedka, pretože kamene v okolí sú veľmi klzké a nebezpečné.
Popri gejzíroch sa dá prejsť do vzdialenej starobylej dediny Fagaloa.
Námestie slobody (Banská Bystrica)

Námestie slobody (starým pravopisom: "námestie Slobody") je námestie v Banskej Bystrici.
Je druhé najväčšie a zároveň jedno z najmladších námestí mesta. Podľa komunistických plánov sa námestie malo stať novým centrom mesta. Hotel Lux bol postavený v roku 1969. V roku 1979 bol na južnej strane postavený Dom kultúry, v roku 1980 bola postavaná budova dnešnej VÚB banky. Obe boli projektované architektom Josefom Chrobákom. Na námestí stála od roku 1981 socha V. I. Lenina po ktorom bolo námestie pomenované. Počas Nežnej revolúcie bol Leninovi na chrbát pridaný batoh. Socha bola zrušená 17. mája 1990.
Západnú časť námestia ohraničuje Pamätník SNP.
Dom kultúry je od novembra 2017 na predaj. Vo februári 2021 sa bolo možné verejne vyjadriť k budúcnosti námestia. Dotazník vyplnilo 3166 ľudí a podľa magistrátu v odpovediach naň „dominuje záujem o zeleň, vybudovanie cyklotrasy, upravené cesty a chodníky, bezpečnejšie priechody pre chodcov či rekonštrukcia autobusových zastávok“. V priebehu marca až apríla 2021 by malo mesto vyhlásiť architektonickú súťaž o podobe námestia.
Zoznam častí seriálu Simpsonovci

Nasledujúci článok obsahuje zoznam častí animovaného komediálneho seriálu Simpsonovci.
Krátke filmy.
The Tracey Ullman Show.
Skeče so Simpsonovcami z "The Tracey Ullman Show", ktoré boli v USA vysielané v rokoch 1987 až 1989. Na Slovensku resp. v Česku však nikdy nemali premiéru.
Ad referendum

Ad referendum je latinský výraz, znamenajúci doslovne „k správe“. Označuje aj podmienku dodatočného schválenia zmluvy príslušným orgánom, pričom podpis "ad referendum" nadobudne právoplatnosť až po tomto schválení. Využíva sa často pri medzinárodných dohodách.
Rôznokrídle

Rôznokrídle môže byť iný názov taxónu:
Adrenalektómia

Adrenalektómia () je druh chirurgickej operácie, pri ktorej sa odstraňuje nadoblička. Najčastejšou príčinou adrenalektómie sú nádory produkujúce nadmerné množstvo hormónov (napr. feochromocytóm). Chirurgický prístup je rôzny, závisí predovšetkým na veľkosti nádora, stavu pacienta a skúsenosti operatéra. Je možné ju vo vybraných prípadoch vykonať i laparoskopicky.
Michael Weikath

Michael Ingo Joachim "Weiki" Weikath (* 7. august 1962, Hamburg, Nemecko), je nemecký hudobník a textár, známy hlavne ako gitarista, spevák a zakladajúci člen power/speed metalovej skupiny Helloween. V súčasnosti žije na Tenerife.
Diskografia.
s Helloween
Plodina

Plodina môže byť:
Zoznam najväčších jazier vo Švajčiarsku

Toto je zoznam jazier vo Švajčiarsku s plochou nad 1 km². Extrémy sú vyznačené hrubo. Najväčším jazerom vo Švajčiarsku je Ženevské jazero s 345,31 km² vo Švajčiarsku. Švajčiarsky podiel Bodamského jazera nebol nikdy pevne stanovený. Švajčiarsky breh je dlhý 72 km, kým nemecký 173 km a rakúsky 28 km, čiže švajčiarsky breh tvorí cca približne štvrtinu pobrežia. Švajčiarsky Spolkový úrad pre štatistiku udáva švajčiarsky podiel na 172,86 km². Tým sa Bodamské jazero zaraďuje na tretiu priečku po Ženevskom a Neuchâtelskom jazere. 
Vodné nádrže a priehrady tu nie sú uvedené.
Zoznam častí seriálu Peklo na kolesách

Toto je zoznam častí amerického westernového televízneho seriálu Peklo na kolesách. Seriál vysielala stanica AMC od 11. novembra 2011 do 23. júla 2016. Dohromady bolo odvysielaných 57 častí.
Neuchâtelské jazero

Neuchâtelské jazero (, ) je jazero v západnom Švajčiarsku na juhovýchodnom úpätí Švajčiarskej Jury. 
Leží prevažne na území kantónu Neuchâtel, ten sa oň ale delí aj s kantónmi Fribourg, Vaud a Bern. Je to najväčšie jazero, ktoré leží celé vo Švajčiarsku a 59. najväčšie jazero v Európe. Má rozlohu a je 38,3 km dlhé (zo severovýchodu na juhozápad) a maximálne široké. Dosahuje maximálnu hĺbku 152 m a jeho objem vody je 14 km³. Rozloha povodia je a nadmorská výška 
Neuchâtelské jazero bolo domovom dnes vyhynutého druhu "Salvelinus neocomensis", ktorého prítomnosť vo vodách jazera bola naposledy zaznamenaná v roku 1904.
Opis.
Západné brehy sú hornaté a príkre, zatiaľ čo východné sú mierne sklonené. Jazero zamŕza iba výnimočne, počas najstudenších zím.
Jediným odtokom z jazera je dlhý Canal de la Thielle/Zihlkanal, ktorý vteká do neďalekého Bielskeho jazera a ďalej do rieky Aare (povodie Rýnu). Hlavnými prítokmi jazera sú rieky La Thielle, La Mentue, L’Areuse a kanál Canal de la Broye z Murtensee.
Na jazere je rozvinutá miestna lodná doprava.
Na severnom brehu leží mesto Neuchâtel. Na západnom pobreží ležia mestá Yverdon-les-Bains a Grandson. Na južnom brehu leží mesto Estavayer-le-Lac.
Choroby ucha a hlávkového výbežku (MKCH-10)

CHOROBY UCHA A HLÁVKOVÉHO VÝBEŽKU (MKCH-10, H60 - H95) sú klasifikované ako VIII. kapitola Medzinárodnej klasifikácie chorôb.
Obsahuje tieto skupiny položiek
Nezahŕňa:
Choroby vonkajšieho ucha (MKCH-10)

H60 - H62: Choroby vonkajšieho ucha je položka z medzinárodnej klasifikácie chorôb. Patrí do VIII. kapitoly MKCH-10 - Choroby ucha a hlávkového výbežku.
inde
Choroby stredného ucha a hlávkového výbežku (MKCH-10)

H65 - H75: Choroby stredného ucha je položka z medzinárodnej klasifikácie chorôb. Patrí do VIII. kapitoly MKCH-10 - Choroby ucha a hlávkového výbežku.
Jodid dusitý

Jodid dusitý alebo jododusík alebo trijódamín je čiernozelená kryštalická chemická zlúčenina kovového lesku, radí sa medzi výbušniny. Podľa suchosti je veľmi citlivý a exploduje aj pri veľmi slabom mechanickom podnete, ale kvôli svojej slabej trhacej sile je pomerne bezpečný. Chemický vzorec pre jodid dusitý je NI3, ale počas výroby vzniká miesto čistého jodidu dusitého jeho amoniakát NH3.NI3.
Výroba.
Všeobecne sa jodid dusitý vyrába reakciou vodného roztoku amoniaku a jódu, prefiltrovaním a vysušením. Jodid dusitý reaguje sprvu na mechanické podnety ako je prílišný hluk alebo dotyk ťažšieho predmetu, ale so stúpajúcou koncentráciou je čím ďalej citlivejší, až ku koncu exploduje samovoľne (explóziu spôsobujú otrasy a akustické vlnenie). Počas manipulácie sa odporúča zvlhčiť etanolom, ktorý po odparení zanechá opäť pôvodné vlastnosti látky.
Použitie.
Používa sa v zábavnej pyrotechnike v množstve hlboko pod 1 gramom (napr. v búchacích guličkách).
Vierwaldstattské jazero

Vierwaldstattské jazero (normovaný názov; iné názvy: Vierwaldstättské jazero, zriedkavo "Jazero štyroch kantónov, Luzernské jazero" ;  – doslova: "jazero štyroch lesných lokalít",  – doslova: "jazero štyroch kantónov", , ) je jazero obklopené vrchmi, ležiace v hornatej krajine stredného Švajčiarska (, , do hlboké). Celková dĺžka pobrežia jazera je . Väčšina pobrežia strmo stúpa do hôr až nad hladinou jazera, ako napr. Pilatus a Rigi.
Názov.
Jeho názov je odvodený od slova Waldstätte, ktorý označuje tzv. lesné kantóny, zvané aj prakantóny, ktoré obklopovali jeho brehy: kantóny Uri, Unterwalden, Schwyz a Luzern. Dnes leží v piatich kantónoch – "Unterwalden" sa v roku 1648 rozdelil na Obwalden a Nidwalden.
Vznik.
Vierwaldstattské jazero vzniklo v poslednej dobe ľadovej pri ústupe ľadovca Reussgletscher. Jazero bolo vytvorené ľadovcovou formáciou pred 12 000 rokmi na konci doby ľadovej.
Vodný režim.
Jazerom preteká rieka Reuss, ktorá vteká pri Flüelene a vyteká v Luzerne. Pri výtoku v Luzerne dosahuje priemerný prietok /s. Ďalšími prítokmi sú Sarner Aa, Engelberger Aa a Muota.
Kvalita vody a teplota.
V priemere zostáva voda v jazere tri a pol roka a má akosť pitnej vody. V lete dosahuje teplota vody 22 °C. V rokoch 1929 a 1963 zamrzlo Alpnachersee a Luzernský záliv. Zo 17. a 19. storočia sú zdokumentované zmrznutia celého povrchu Vierwaldstattského jazera.
Amiens (obvod)

Amiens je obvod v departemente Somme a regióne Nord-Pas-de-Calais-Pikardia vo Francúzsku. Člení sa ďalej na 20 kantónov a 281 obcí.
Thomka (priezvisko)

Thomka je slovenské priezvisko. Je rozšírené predovšetkým v regióne Turiec, korene rodu siahajú do 13. storočia.
Najčastejšie je v Martine, Mošovciach (okres Turčianske Teplice) a vo Folkušovej (okres Martin).
Známi nositelia.
Pozri v článku Thomka.
Auros (rozlišovacia stránka)

Auros môže byť:
Donegal (grófstvo)

Donegal (, ) je grófstvo na severe Írska. Je pomenované po meste Donegal na juhu grófstva. Podľa sčítania uskutočneného v roku 2011 má grófstvo 161 137 obyvateľov. 
Geografia a politické podcelky.
Rozlohou je grófstvo Donegal najväčším grófstvom v Ulsteri a štvrtým najväčším v celom Írsku. Špecifické je faktom, že hraničí s jediným grófstvom Írskej republiky – grófstvom Leitrim. Väčšina z jeho hraníc je s tromi grófstvami Severného Írska: grófstvom Londonderry, Tyrone a Fermanagh. Táto geografická 'izolácia' od zvyšku Írskej republiky viedla k udržiavaniu si typickej identity miestnych obyvateľov, čo bolo využité v slogane, ktorý prezentoval grófstvo sloganom "Up here it's different/Tu hore je to iné". Kým Lifford je sídlom grófstva, Letterkenny je jednoznačne najväčším mestom grófstva s 19 588 obyvateľmi. Letterkenny a blízke mesto Derry tvoria hlavnú ekonomickú os severozápadu Írska.
Írčina.
Írčina sa v Írsku udržala najmä na jeho západe, v navzájom izolovaných oblastiach (gaeltachtoch). Jeden z najväčších je práve v grófstve Donegal. 
Podľa sčítania 2011 z populácie staršej ako 3 roky (153 477 ľudí) ovládalo írčinu 38,4 % (58 998 obyvateľov). Takmer tretina z nich (18 239 - 30,9 %) ale írčinu používa iba v školstve, kde je vyučovanie írčiny povinné. Napriek tomu sa môže grófstvo Donegal pýšiť druhou najväčšou komunitou aktívne hovoriacou po írsky (gaeltacht), hneď po grófstve Galway (Connemara/Conamara).
Bazas (rozlišovacia stránka)

Bazas môže byť:
Cadillac (rozlišovacia stránka)

Cadillac môže byť:
Trump International Hotel and Tower (Chicago)

Trump International Hotel and Tower, známy tiež ako Trump Tower, je mrakodrap v centre Chicaga v štáte Illinois. Budova je pomenovaná podľa amerického multi-miliardára Donalda Trumpa.
Budova bola pôvodne plánovaná ako vtedajšia najvyššia budova sveta, ale po teroristických útokoch z 11. septembra 2001 bolo budove odobraných niekoľko poschodí, dnes je to druhý najvyšší mrakodrap v USA hneď po Willis Tower.
Celková výška budovy je 423 m. Strecha posledného 92. pochodia je vo výške 356,5 m. Mrakodrap bol postavený v rokoch 2005 – 2009. V celej budove je 92 poschodí.
V budove sa nachádzajú komerčné priestory, 486 luxusných bytov, luxusný hotel s 339 izbami, reštaurácia a parkovacie garáže. Do 12. poschodia sú obchodné priestory, a garáže, v 14. – 15. poschodí sa nachádza klub zdravia a kúpele, 16. poschodie je reštaurácia, ktorá sa volá Sixteen a bola otvorená v roku 2008, od 17. do 27. poschodia je hotel a od 28. do 89. poschodia sú byty.
Dejiny Samoy

Tento článok poskytuje základné informácie o dejinách Samoy. Nezávislý štát Samoa, predtým známy ako "Západná Samoa", je krajina, ktorá zahŕňa západnú časť Samojského súostrovia v južnom Tichom oceáne. Táto časť sa stala nezávislá od Nového Zélandu v roku 1962.
Mýty.
Podľa legendy, Samou stvoril najvyšší vládca Tagaloa, ktorý je podľa legendy zároveň aj stvoriteľ vesmíru, ľudí a všetkého ostatného. Po príchode kresťanstva na ostrovy v roku 1830 sa jeho zásluhy presunuli na Boha.
Ďalej sa v legende spomína, že Samoa bola stvorená na to, aby navigovala námorníkov v Tichom oceáne. Samoa je tam spomenutá ako centrum Polynézie.
Samoa pred príchodom Európanov.
Archeológovia datujú najstaršie ľudské sídliská na súostroví Samoa okolo roku 1500 pred Kr. Najväčší úspech pri archeologických vykopávkach boli nálezy starých hrnčiarskych črepov po ostrovoch. Veľká záhada je, že ústne podanie o hrnčiarstve sa už netraduje, čiže bolo niečim zastavené.
Migrácia obyvateľstva na ostrovy je veľmi nejasná, keďže Samojčina patrí do skupiny jazykov s názvom Austronézske jazyky, ktoré sa vyskytujú na Filipínach, Srí Lanke alebo na Taiwane.
Pred príchodom Európanov okolo roku 1700 sa história Samoy prelína s históriou štátu Fidži a históriou kráľovstva Tonga. Spomienky vzťahov sa zachovávajú najmä kvôli bitkám s okolitými ostrovmi a kvôli slávnym sobášom medzi krajinami Fidži a Tonga. Spomienky na tieto sobáše pretrvávajú dodnes, pri príležitostiach slávnych podujatí v krajinách. Samojský folklór rozpráva o dvoch dievčatách, ktoré priniesli na Samou umenie tetovania. Dnes sú tieto tetovania známe pod názvom pe'a.
Kontakt s Európou.
18. storočie.
Kontakt s Európanmi začal na začiatku 18. storočia. V roku 1722 Holanďan Jakob Roggeveen bol prvým Európanom, ktorý uvidel ostrovy Samoa. Po tomto objave nasledoval francúzsky bádateľ Louis Antoine de Bougainville (17291811), ktorý aj pomenoval ostrovy za "Navigator Islands", čo v preklade znamená "Navigačné ostrovy". To znamená, že aj francúzsky bádateľ pokladal ostrovy za významné svojou polohou.
Franklin Center

Franklin Center, známy aj ako AT&amp;T Corporate Center je 5. najvyšší mrakodrap v Chicagu v štáte Illinois USA a 12. najvyšší v USA. Celková výška je 307, výška po strechu 270 m, má 60 nadzemných a dve podzemné poschodia. Stavba bola uskutočnená v rokoch 1986 – 1989 podľa návrhu architektonickej firmy Skidmore, Owings and Merrill. Celkovo táto budova ponúka maloobchodných a kancelárskych priestorov.
Colmar (obvod)

Colmar bol obvod v departemente Haut-Rhin a regióne Alsasko vo Francúzsku. Členil sa ďalej na 6 kantónov a 62 obcí.
Andolsheim (rozlišovacia stránka)

Andolsheim môže byť:
Fudžiwara

Fudžiwara bol významný rod japonskej šľachty, ktorý sa k moci dostal v období Heian a postupne sa prepracoval až k dominantnému postaveniu. Pôvod odvodzovali od Kamatariho Nakatomiho (614 – 669), ktorý slúžil cisárovi Tenčimu. Ten mu krátko pred smrťou udelil meno Fudžiwara. Povinnosťou rodu Fudžiwara bolo vykonávanie kultových funkcií na cisárskom dvore. Postavenie tejto rodiny upevnil Fuhito Fudžiwara (659 – 720). 
Okrem rituálnych povinností religiózneho charakteru sa členovia rodu Fudžiwara uplatňovali aj v zákonodarstve. Svoju moc budovali rozširovaním majetkov a pôdy po celom vtedajšom Japonsku a manželskými zväzkami s cisárskym rodom. Zložité príbuzenské vzťahy s cisárskou rodinou im umožňovali prístup k najvýznamnejším funkciám pri dvore. Rod v neskoršom období Fudžiwara získal takmer neobmedzenú moc a kontroloval dvorné a štátne záležitosti z pozície regentov cisára. Tento post obsadzovali dedične. Napriek obrovskej moci sa o získanie cisárskeho trónu nikdy nepokúsili. Vrchol ich moci bolo obdobie 10. a 1. pol. 11. stor., kedy vládli Mičinaga Fudžiwara (966 – 1028) a jeho syn Jorimiči Fudžiwara (990 – 1074).
Česko-slovenská hokejová liga 1987/1988

Česko-slovenská hokejová liga 1987/1988 bola 45. ročníkom Česko-slovenskej hokejovej ligy, ktorá sa v tom čase hrala pod názvom I.liga. Štartovalo v nej 12 účastníkov. Najskôr sa stretli všetky družstvá dvojkolovo každý s každým (22 zápasov). Potom nasledovala druhá časť, kde sa po úvodnej časti párne družstvá stretli s nepárnymi. Výsledky prvých 22. kôl sa započítavali. Po základnej časti nasledovalo klasické play-off. Družstvá na 9.-12. mieste hrali štvorkolovo každý s každým o zotrvanie v lige. V play-off sa hrali aj zápasy o umiestnenie.
Titul získalo družstvo VSŽ Košice, keď vo finále porazilo HC Sparta Praha 3:1 na zápasy v sérii hranej na 3. víťazné zápasy. Vypadlo družstvo Zetor Brno. Nahradila ho TJ Vítkovice.
Auros (kantón)

Kantón Auros (fr. "Canton d'Auros") je francúzsky kantón v obvode Langon v departemente Gironde v regióne Akvitánsko. Tvorí ho 14 obcí.
Paneurópska únia

Paneurópska únia je najstaršie európske hnutie za zjednotenie Európy.
Myšlienkový obsah tohto hnutia formuloval Dr Richard Nicolaus Coudenhove-Kalergi na svojom panstve Poběžovice na Domažlicku.
Medzi členov Paneurópskej únie patrili alebo patria okrem iného Albert Einstein, Thomas Mann, Sigmund Freud, Franz Werfel, Fridtjof Nansen, Otto von Habsburg, Charles de Gaulle, Benedetto Croce, Aristide Briand, Konrad Adenauer, Franz Josef Strauss, Bruno Kreisky, Léon Blum, Georges Pompidou.
Margaret Brownová

Margaret "Molly" Brownová (rod. Tobinová) (* 18. júl 1867, Hannibal, Missouri, USA – † 26. október 1932, New York) bola americká prominentka, filantropka a aktivistka, ktorá sa preslávila vďaka tomu, že prežila skazu lode Titanic v roku 1912. Vo filme Jamesa Camerona bola pravdivo vykreslená ako dáma, ktorá nabádala posádku záchranného člna číslo 6 k hľadaniu žijúcich pasažierov v oceáne.
Andolsheim (kantón)

Andolsheim je francúzsky kantón v obvode Colmar v departemente Haut-Rhin v regióne Alsasko. Tvorí ho 18 obcí.
Munster (kantón)

Munster je francúzsky kantón v obvode Colmar v departemente Haut-Rhin v regióne Alsasko. Tvorí ho 16 obcí.
Salailua

Salailua je mesto na ostrove Savai’i v Samoe. Nachádza sa na juhozápade ostrova. Patrí pod volebný obvod "Palauli West", ktorý je súčasťou okresu Palauli.
Geografia.
Dedina sa nachádza na juhozápadnom pobreží ostrova Savai’i. Na západ sa nachádza dedina Satuiatua.
Populácia.
Dedina ma podľa posledného sčítania 703 obyvateľov, čo je o 2,71 % viac ako pri sčítaní obyvateľstva v roku 2006. Vtedy mala dedina 684 obyvateľov.
Žije tu 364 mužov a 339 žien.
Myrikovka nemecká

Myrikovka nemecká ("Myricaria germanica") je ker z čeľade tamariškovité ("Tamaricaceae").
Opis.
Stálozelený ker so vzpriamenými metlovitými vetvami. Dorastá do veľkosti 50 až 250 cm. Listy sú šupinovité, veľmi malé, striedavé, na mladých výhonkoch strechovito sa prekrývajúce. Malé biele kvety sú usporiadané v strapcoch. Plodom sú približne 1 cm dlhé, zeleno fialové tobolky, ktoré obsahujú letu schopné semená veľkosti asi 1 mm.
Rastlina kvitne v období od mája až do augusta.
Rozšírenie.
Stredná Európa, Fínsko, Škandinávia, Irán. Na Slovensku pôvodný asi len v poriečí väčších tokov dunajskej sústavy, na severe po Kysucu a Oravu a v alúviu riek Poprad a Dunajec. Patrí k ohrozeným druhom našej flóry.
Ekológia.
Myrikovka nemecká má veľmi špecifické nároky na stanovisko. Rastie na štrkových a piesčitých náplavách na brehoch potokov a riek. Je to absolútny heliofyt (neznáša akékoľvek tienenie) a táto skutočnosť je dôležitá aj pri klíčení semien. Jeho schopnosť konkurencie voči iným rastlinám je takmer nulová.
Geräusch

Geräusch ("Zvuk") je štúdiový album nemeckej punk-rockovej skupiny Die Ärzte z roku 2003. Album vyšiel na dvoj CD nosičoch i vo formáte LP.
Zoznam skladieb.
Schwarzes Geräusch ("Čierny zvuk")
Rotes Geräusch ("Červeny zvuk")
O albume.
Dvoj–CD verzia albumu je v digipackovom prevedení, ktorého súčasťou je zaujímavo výtvarne riešený booklet obsahujúci texty všetkých piesní v nemeckej jazykovej verzii. Oba CD nosiče sú vyrobené z čierneho plastu.
Akakos

Akakos (, ) je v gréckej mytológii syn arkádskeho kráľa Lykaóna, zakladateľ a kráľ arkádskeho mesta Akakesion. 
Akakos je jeden zo synov Lykaóna, ktorí sú všetci považovaní za zakladateľov mnohých arkádskych miest. Antický autor Pausanias píše, že podľa arkádskych legiend bol Akakos pestúnom malého boha Herma, ktorý mal prezývku "Akakesios" a na vrchu v blízkosti mesta Akakesion mal postavenú kultovú sochu. Pausanias však dodáva, že obyvatelia Tanagry a Téb majú o Akakesionovi iné legendy, ktoré sú v rozpore s arkádskou.
Sport TV

Sport TV je televízna stanica, ktorá ma kanály Sport 1 a Sport 2. 
Sport TV je európsky športový kanál, ktorý je v súčasnej dobe k dispozícii v Maďarsku, Česku a Slovensku vysielať v rôznych jazykoch. V súčasnej dobe je držiteľom práv televízne vysielanie NFL hier v Maďarsku, Česku, a Slovensku. 
V roku 2016 vysiela KHL, Hokejovú ligu Majstrov, NFL, Formulu 1, Ligue 1 a Serie A. 
Vysiela tiež ďalšie exkluzívne prenosy.
Jazykové verzie.
Sport1 (Holandsko)
Sport1 (Nemecko)
Sport1 (Litva)
Sport1 (Rusko)
Maďarsko.
Maďarsko malo k dispozícii televíziu Sport1 od roku 2006. Stanica držala práva k NFL, NHL, Majstrovstvá sveta v ľadovom hokeji a Heineken Cup a v prvých rokoch pre rôzne futbalové majstrovstvá, zo Škótska, Maďarsku, Francúzsku, Holandsku a ďalšie.
V roku 2012 v Rumunsku zmenšilo dobu vysielania. Jeho vysielací priestor bol iba medzi 10 hod a 7 A.M. s výnimkou niektorých veľkých akcií, ktoré začínajú skôr, rovnako ako play-off NFL, alebo v prípade, že NFL či NHL hry ísť po dobu dlhšiu ako 7 A.M., po spustení detského kanálu MEGAMAX na rovnakej frekvencii.
Z NFL, Sport1 vysiela popoludňajšie hru a Pondelkové nočné futbal každý týždeň polovicu štvrtok v noci futbalových stretnutí, otvorenie hry a všetky Deň vďakyvzdania hry.
Česko a Slovensko.
V sezóne 2018/2019 vysiela televízia na území Česka a Slovenska najvyššiu portugalskú futbalovú súťaž a Ligu majstrov CONCACAF. Vysiela aj zápasy hokejovej KHL. Pravidelne vysiela tiež Formulu 1 ako jediná v Česku a na Slovensku.
Náustok

Náustok môže byť:
JPMorgan Chase Tower (Houston)

JPMorgan Chase Tower (predtým Texas Commerce Tower) je mrakodrap v texaskom veľkomeste Houston. Postavený bol v rokoch 1978 - 1982, má 75 poschodí a 50 výťahov. Slúži pre komerčné účely. Budovu navrhla spoločnosť I. M. Pei and Partners.
JPMorgan Chase Tower je vysoká 305,4 m a po svojom dokončení bola najvyššou budovou na západ od Mississippi, resp. najvyššou budovou v Amerike mimo Chicaga a New Yorku (prekonala Aon Center v Los Angeles) a to až do dokončenia budovy U.S. Bank Tower v Los Angeles v roku 1990. Stále ale zostáva najvyššou budovou štátu Texas (prekonala Renaissance Tower), a najvyššou budovou na svete, ktorá má päťuholníkový pôdorys.
Hawaii 5.0

Hawaii 5.0 "(orig. Hawaii Five-0)" je americký dramatický seriál a remake rovnomenného seriálu, ktorý sa vysielal od roku 1968 až 1980. Vysielal sa od 20. septembra 2010 do 3. apríla 2020 na americkej televíznej stanici CBS. Seriál obsahuje dokopy 240 epizód v 10. sériach. 24. augusta 2011 seriál začala vysielať televízia JOJ, od druhej série sa sa vysiela na Plus, neskoršie série na WAU.
Crossrovery.
MacGyver (2016)
Haptika

Haptika môže byť:
Zoznam častí seriálu Hawaii 5.0

Toto je zoznam častí amerického seriálu "Hawaii 5.0". Seriál sa vysielal od 20. septembra 2010 do 3. apríla 2020 na americkej televíznej stanici CBS. Dohromady bolo odvysielaných 240 častí počas desiatich sérií.
Vlajka OSN

Vlajka OSN prijatá 20. októbra 1947 je tvorená modrým podkladom, v ktorého strede sa nachádza biely emblém OSN - zjednodušená mapa sveta medzi severným pólom a 60° južnej šírky vo vyrovnávacom azimutálnom zobrazení v normálnej polohe s centrom v oblasti Severného pólu, ktorá má zakreslené obrysy všetkých obývaných kontinentov. Okolo sú dve olivové ratolesti symbolizujúce mier.
51 Pegasi b

51 Pegasi b je prvá objavená exoplanéta v histórii, ktorá obieha plazmovú hviezdu. Predtým bol zverejnený len objav exoplanéty obiehajúcej pulzar B1257+12. 51 Pegasi b sa nachádza v súhvezdí Pegas. Ide o planétu podobnú Jupiteru. Materskú hviezdu 51 Pegasi obieha vo vzdialenosti iba 0,05 AU. V počiatkoch objavovania exoplanét si vedci mysleli, že ide o výnimočný prípad, ale ďalšie objavy ukázali, že sa plynné obry často nachádzajú pomerne blízko pri svojej hviezde. Predtým sa vedecký svet domnieval, že sa plynné obry nachádzajú aspoň vo vzdialenosti niekoľkých AU.
Otázky.
Vedci boli prekvapení, že sa plynné obry nachádzajú v tesnej blízkosti hviezd. Najprv sa dokonca objavila teória, že 51 Pegasi b je supermasívne pevná planéta, ale bolo veľmi nepravdepodobné, že by bolo v protoplanetárnom disku toľko materiálu. Na druhej strane, proti plynnému obrovi hovoril fakt, že jeho atmosféra by sa pod intenzívnym žiarením odparila.
Následná simulácia však ukázala, že plynné obry môžu migrovať bližšie k svojej hviezde z dôvodu ťahových síl proti disku materiálu alebo gravitačnými perturbáciami s diskom. Podľa vedcov boli 51 Pegasi b a iné podobné exoplanéty pôvodne vytvorené ďaleko od svojej hviezdy. Nakoniec bolo dokázané, hoci s údivom, že 51 Pegasi b nestratila svoju vodíkovo-héliovú atmosféru. Výpočet ukázal, že táto exoplanéta stratila za svoju existenciu len 5 % pôvodnej atmosféry.
Objavenie.
Objav prvýkrát uskutočnili kanadskí vedci v roku 1988, ale zo strachu z omylu správu tajili. V roku 1994 túto exoplanétu objavili švajčiarski vedci Michael Mayor a Didier Queloz. Po polročnom bádaní svoj objav zverejnili. V populárnych článkoch sa exoplanéte niekedy prezýva Bellerofontes, podľa gréckeho hrdinu.
Lokácia a viditeľnosť.
Materská hviezda exoplanéty 51 Pegasi b 51 Pegasi sa nachádza blízko centra súhvezdia Pegas, severozápadne od hviezdy sa nachádza Markab (Alfa Pegasi) a juhozápadne Sheab (Beta Pegasi).
Hviezda.
Hviezda 51 Pegasi je žltý trpaslík spektrálneho typu G4-5 Va ako podobor (IV). Hviezda je 1,06-krát hmotnejšia ako Slnko, priemer je 1,14 až 1,15-krát väčší, svietivosť 1,30-krát väčšia a je 1,6-krát bohatšia na ťažké prvky ako napr železo. Na svoj spektrálny typ je veľmi veľká a jasná. Môže byť stará 8,5 miliardy rokov. Iná analýza naznačuje, že je o miliardu rokov mladšia.
51 Pegasi b.
51 Pegasi b má 46 % hmotnosti Jupitera. Nachádza sa vo vzdialenosti 0,05 AU od 051 Pegasi. Obežná dráha je takmer kruhová (0,03) a obeh trvá 4,2 dňa. Jej polomer je 1,2-krát väčší ako polomer Jupitera. Sklon k obežnej dráhe môže byť menší ako 85 °. 51 Pegasi bola zapísaná do 100 cieľových hviezd NASA Terrestrial Planet Finder.
Obývateľná zóna.
Vedci z University of Texas prepočítali, že sa obývateľná zóna nachádza vo vzdialenosti 1,20 až 2,00 AU od 51 Pegasi. Tu by mohli existovať skalnaté exoplanéty s vhodnou vlhkosťou, vhodným chemickým zložením plynov a vody v kvapalnej podobe, ale nie je pravdepodobné, že by ich vývoj nebol narušený migráciou 51 Pegasi b ku hviezde 51 Pegasi.
Dietikon

Dietikon je švajčiarske mesto, ktoré sa nachádza v kantóne Zürich.
Dietikon je dnes súčasťou zürišskej aglomerácie, ktorá prudko narástla s hospodárskym rozvojom údolia "Limmattal", ktorý nastal po druhej svetovej vojne.
Riehen

Riehen je švajčiarske mesto, ktoré sa nachádza v kantóne Bazilej-mesto. Popri Bazileji a Bettingene je jedinou obcou v kantóne Bazilej-mesto.
Chorvátske národné vodnopólové družstvo mužov

Chorvátske národné vodnopólové družstvo mužov je národné družstvo mužov, ktoré reprezentuje Chorvátsko v medzinárodných vodnopólových súťažiach a priateľských zápasoch. Funguje pod záštitou "Hrvatski vaterpolski savez" (HVS). Vzniklo v roku 1991 ako jeden z nástupcov . Patrí medzi užšiu špičku vodnopólových celkov Európy i sveta a pravidelne sa zúčastňuje všetkých medzinárodných podujatí organizovaných Medzinárodnou plaveckou federáciou. Za jeho najväčšie úspechy možno považovať zlaté medaily z olympijských hier, majstrovstiev sveta a Európy či víťazstvo vo svetovej lige.
Vrcholné podujatia.
Na olympijské hry sa chorvátske družstvo kvalifikovalo 5-krát a vybojovalo na nich 2 medaily. Na svojej prvej olympiáde v Atlante vybojovalo striebro, keď vo finále podľahlo . V roku 2012, na svojej poslednej olympiáde, v Londýne dosiahlo najväčší úspech ziskom zlatej medaily. Vyhralo všetkých osem zápasov, ten finálový s . O 4 roky neskôr v Rio de Janeiro získalo svoje druhé striebro, keď vo finále olympijského turnaja prehralo so .
Na majstrovstvá sveta sa družstvo kvalifikovalo 10-krát. Po dvoch štvrtých miestach v roku 1994 a 2005 sa mu podarilo medailový úspech až v Melbourne 2007. Zvíťazilo na ňom vo všetkých stretnutiach, vo finále zdolalo po predĺžení a získalo zlato. V nasledujúcich troch MS prehralo prvýkrát na turnaji až v semifinále, pričom neskôr zvíťazilo v stretnutiach o bronz; v roku 2009 nad Spojenými štátmi, v roku 2011 nad Maďarskom a v roku 2013 nad Talianskom. V roku 2015 sa prebojovalo do finále, kde prehralo so Srbskom.
Na majstrovstvá Európy sa prebojovalo 11-krát a donieslo si z nich 3 medaily. Prvú medailu získalo na ME 1999, keď prehralo vo finále s Maďarskom. Rovnako striebornú medailu získalo aj po finálovej prehre so o 4 roky neskôr v slovinskom Kranji. Do semifinále sa znova prebojovalo po 4 rokoch, ale v španielskej Malage v roku 2008 skončilo napokon štvrté. Najúspešnejší európsky šampionát absolvovalo o 2 roky neskôr v domácom bazéne v Záhrebe. Prehralo iba jediný zápas, ešte v základnej skupine, vo finále jasne zdolalo Taliansko a získalo zlatú medailu.
Družstvo sa 12-krát zúčastnilo svetovej ligy, na ktorej získalo v 7-mich sezónach 5 medailí. Tú najcennejšiu v sezóne 2012, keď si v kazašskej Alma-Ate poradilo vo finále až po predĺžení so Španielskom. Päťkrát sa kvalifikovalo na Svetový pohár, na ktorom v roku 2010 vybojovalo striebornú medailu. Úspešne sa mu darilo aj na vodnopólovom turnaji Stredozemných hier, keď v rokoch 1993 a 1997 získalo strieborné medaily a v roku 2013 si vybojovalo prvé zlato.
Vitis

Vitis môže byť:
Mináč (priezvisko)

Mináč je slovenské priezvisko. Je rozšírené predovšetkým v okrese Rimavská Sobota, najmä v Klenovci a Hnúšti.
Známi nositelia.
Pozri v článku Mináč.
Hoza (priezvisko)

Hoza je české a slovenské priezvisko. Na Slovensku je najčastejšie na Spiši, najviac v Nálepkove, Spišskej Novej Vsi a Poprade, v Česku je najrozšírenejšie v Opave a Prahe.
Známi nositelia.
Pozri v článku Hoza.
Pavinič

Pavinič alebo staršie divý vinič alebo ľudovo divé hrozno (lat. "Parthenocissus") je rod rastlín z čeľade viničovité. 
Opis.
Pavinič je drevina, liana šplhajúca sa po stromoch či stenách. Listy sú jednoduché alebo dlaňovito zložené, na šplhanie majú vytvorené úponky, ktoré sú väčšinou zakončené prísavnými doštičkami. Kvety sú usporiadané do súkvetia, ktorým je vrcholík či vrcholičnatá metlina, vyrastajúca z pazuchy listu, proti listu alebo na konci letorastu. Kvety sú obojpohlavné, niekedy aj samčie, 5-početné, kališných lístkov, korunných lístkov a tyčiniek je 5, semenník je dvojpúzdrový, zrastený so žľaznatým terčom. Plodom je bobuľa. 
Rozšírenie.
Je rozšírený v Severnej Amerike a vo východnej Ázii. Inde, napr. v Európe, sa len vysádza ako okrasná liana a občas je zdomácnený. 
Druhy.
Je známych okolo 10 druhov:
Divý vinič

Divý vinič môže byť:
Saliji (priezvisko)

Saliji je albánske priezvisko. Na Slovensku je zriedkavé, s najväčším výskytom v Nitre, najmä v jej mestskej časti Klokočina. V Česku sa vôbec nevyskytuje.
Známi nositelia.
Pozri v článku Saliji.
Zoznam geovedných článkov/É

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ér.
Éra (geológia)
és.
Északi-középhegység
Ondro

Ondro môže byť:
Cirkev Východu

Cirkev Východu (iné názvy: Nestoriánska cirkev, Východosýrska cirkev, Apoštolská cirkev Východu, zriedkavo: Asýrska cirkev, Perzská cirkev) bola jedna z východných cirkví. Spája sa s nestorianizmom a odmietnutím Efezského koncilu. V minulosti bola cirkvou sasánovskej Perzskej ríše.
Jej najvyšším predstaviteľom bol patriarcha Východu. Od 6. storočia sa šírila do Indie, Číny a strednej Ázie. Od 14. storočia nastal jej úpadok.
V 16. storočí v cirkvi nastala schizma. Dôsledkom bolo rozštiepenie cirkvi Východu na 2 cirkvi - Asýrsku cirkev Východu a Chaldejskú katolícku cirkev. Následne sa v 20. storočí od Asýrskej cirkvi Východu odčlenila Starobylá cirkev Východu.
Asýrska cirkev Východu

Asýrska cirkev Východu (iné názvy: Svätá apoštolská (a) katolícka (asýrska) cirkev Východu, Apoštolská (asýrska) cirkev Východu, Asýrska apoštolská cirkev Východu, Asýrska cirkev, Východosýrska cirkev, Cirkev Východu, cirkvou samotnou odmietaný názov: Nestoriánska cirkev) je jedna z východných cirkví. Spája sa s nestorianizmom a odmietnutím Efezského koncilu.
Jej najvyšším predstaviteľom je katolikos-patriarcha asýrskej cirkvi Východu.
Jej pôvod je v Cirkvi Východu. V nej v 16. storočí v cirkvi nastala schizma a jedna zo skupín vytvorila Asýrsku cirkev Východu.
V súčasnosti má okolo 400 tisíc členov. Pôsobí na blízkom východe, v USA a iných krajinách. Sídlo má v Chicagu (USA). Jej súčasťou je aj "Chaldejská sýrska cirkev" v Indii.
Starobylá cirkev Východu

Starobylá cirkev Východu je jedna z východných cirkví. Spája sa s nestorianizmom a odmietnutím Efezského koncilu.
Jej najvyšším predstaviteľom je katolikos-patriarcha Východu.
Jej pôvod je v asýrskej cirkvi Východu. Oddelila sa od nej v 20. storočí.
V súčasnosti má okolo 100 tisíc členov. Sídlo má v Bagdade (Irak). Pôsobí na teritóriu Iraku a v iných krajinách.
Priscah Jeptoo

Priscah Jeptoo (* 26. jún 1984) je kenská bežkyňa, ktorá sa špecializuje na maratóny. Vyhrala maratóny v Paríži, Turíne a Londýne, jej najlepší čas na tejto vzdialenosti je 2:20:14. Bola druhá na maratóne na Majstrovstvách sveta v atletike v roku 2011 a na olympijských hrách 2012 v Londýne. 
V roku 2013 vyhrala Londýnsky maratón časom 02:20:15.
Chaldejská cirkev

Chaldejská cirkev môže byť:
Čajový obrad

Čajový obrad je rituálna forma prípravy čaju. Tento termín označuje väčšinou obrad pochádzajúci z japonského prostredia. 
Japonský čajový obrad bol ovplyvnený čínskym čajovým obradom, hlavne počas staroveku a stredoveku. Je na ňom možné pozorovať množstvo sprievodných rituálov a zvýraznených gest, ktoré sú charakteristické pre takzvanú čajovú kultúru. 
História.
V období dynastie Tchang (618907) sa stalo pitie čaju v Číne veľmi obľúbené a rozšírené. V tom období nebol čaj využívaný ako bežný nápoj, ale skôr bol považovaný za liek. S príchodom budhizmu sa stáva pitie čaju bežnou súčasťou v budhistických kláštoroch, ktoré ho využívali ako stimulační prostriedok pri meditáciách. Presné obdobie prieniku zvyku piť čaj do Japonska nepoznáme. S najväčšou pravdepodobnosťou však k tom došlo v období Nara. Zo začiatku čaj prinášali do Japonska budhistickí mnísi a vyslanci ako dar pre aristokraciu. 
Tradícia hovorí, že „gjóča“ (čajová náboženská obeť) sa konala pri príležitosti prednášky o „Hannja-sútre“ na cisárskom dvore v štvrtom mesiaci éry Tempjó (roku 729). Podrobnosti z tejto udalosti nám nie sú presne známe. Podľa prameňov sa však tohto obradu zúčastnil aj cisár Šomu. 
Prvú čajovú plantáž založil v Japonsku mních Degjó Saičo (767822). Tá sa nachádzala na úpätí hory Hieizan. Zároveň tu bol vybudovaný kláštor menom Enrjaku-dži. 
Cisár Saga uviedol do platnosti nariadenie, podľa ktorého mali byť čajové plantáže zakladané po celej zemi a zároveň podporil čajový rituál „hiki-ča“ na svojom dvore.
Východosýrska cirkev

Východosýrska cirkev (iné názvy: Asýrska cirkev, Apoštolská cirkev Východu, Perzská cirkev, Nestoriánska cirkev) môže byť:
CHK CSKA

CHK CSKA môže byť hokejový klub:
PFK CSKA

PFK CSKA môže byť:
Provincia (Írsko)

Provincie alebo kraje sú veľké historické jednotky v Írsku. 
Írsko bolo historicky rozdelené na štyri provincie: Leinster, Ulster, Munster a Connacht. Írsky výraz pre tieto územné jednotky, "cúige", znamená doslova "pätina", z čoho sa dá usudzovať, že ich svojho času bolo päť; piata provincia, Meath, bola začlenená väčšinovo do Leinsteru, malé časti sa stali súčasťou Ulsteru. Írske provincie neslúžia na administratívne ani politické účely, ale ako historické a kultúrne jednotky. Po vikinskej invázii boli provincie nahradené dnešným systémom grófstiev.
CSKA

CSKA (resp. ak má sídlo v Moskve, tak aj CSKA Moskva, v Sofii CSKA Sofia) môže byť:
Neftechimik

Neftechimik alebo Neftechimik Nižnekamsk môže byť:
Neftechimik môže byť aj Sportivno-kuľturnyj komplex Neftechimik
CHK Metallurg

CHK Metallurg môže byť: